प्रशासन की सख्ती नहीं, आयड़ में खाली हो रही होटलों की जूठन
जिलाप्रशासन,नगर निगम और यूआईटी की अनदेखी के चलते झीलों के कैचमेंट अौर नदी-नालों में जूठन खाली करने का सिलसिला थमता नजर नहीं रहा है। वाटिकाओं, होटलों और रेस्टारेंट की जूठन का प्रभावी निस्तारण नहीं होने से यह स्थिति बन रही है। सख्ती के अभाव में शनिवार को एक लोडिंग टैम्पो से बेदला पुलिया के पास नदी में जूठन खाली की गई। क्षेत्र के कुछ लोगाें ने रोकने का प्रयास किया लेकिन वे नहीं माने। बारिश के समय बहाव में जूठन उदयसागर पहुंचेगी। गौरतलब है कि हाल ही में बड़ी रोड पर फतहसागर के कैचमेंट में और बड़ी तालाब किनारे होटल, वाटिका की जूठन खाली करने का मामला पकड़ सामने आया था। बावजूद सख्ती नहीं होने से झीलों में या झीलों किनारे होटल मालिक लगातार जूठन फेंक रहे हैं।
बेदला पुलिया के पास लोडिंग टैम्पो से नदी में खाली होती जूठन।
hin_Deva hin_Deva bho_Deva